Notícies - Potenciar el lloguer i crear un servei d'assessorament per impagament d'hipoteques, prioritats de CiU en habitatge\nFrancesc Carol, Mercè Conesa i Pere Casajoana, aquest diumenge\nel 8/mai/11 Anna González Eleccions Municipals 2011 PDF\nLa promoció del lloguer és la principal prioritat de CiU en matèria d'habitatge. Per això, la federació nacionalista apostarà per les promocions públiques de lloguer i la gestió d'una borsa d'habitatge privat buit. L'objectiu és continuar fomentant les polítiques d'accés a l'habitatge, una prioritat que, segons l'alcaldable de CiU, Mercè Conesa, ha fet esdevenir Sant Cugat el segon municipi amb més habitatge públic per habitant després de Barcelona. Aquest compromís també inclou la creació d'un servei local d'assessorament del deute hipotecari.\nPer la federació nacionalista, els més de 450 pisos públics projectats per als propers quatre anys, dels quals uns 300 seran de lloguer, són un símptoma d'aquesta aposta en matèria d'habitatge. En aquest sentit, CiU s'ha compromès a continuar amb aquesta línia, incidint especialment en l'accés a l'habitatge dels col·lectius amb més dificultats com els joves i la gent gran.\nAixò inclou també la instauració de fórmules público-privades per treure al mercat una part de l'estoc local. Es tracta, d'una banda, de subvencionar la instal·lació d'ascensors als pisos del centre de la ciutat més antics. D'altra banda, CiU vol negociar amb entitats financeres i propietaris privats la creació d'una borsa d'habitatge a preu que es pugui considerar públic. Tot plegat, per oferir noves vies d'accés a l'habitatge.\nLa cap de llista de CiU, Mercè Conesa, ha recordat que per a la seva formació aquestes polítiques han estat una prioritat.\nPodem presentar un bon balanç en habitatge públic. Som una de les ciutats que més habitatge públic ha fet i volem continuar apostant-hi.\nEn aquest sentit, la federació nacionalista té previst, en cas de governar, fer un pas més. Es tracta de la creació d'una delegació local del servei d'informació i assessorament del deute hipotecari, Ofideute. El número 15 de la llista de CiU, Francesc Carol, ha explicat com funcionarà aquest servei.\nIntentarem donar consell a la gent en els primers pasos d'impagament d'una hipoteca.\nCiU ha presentat aquest diumenge les seves propostes en matèria d'habitatge, que inclouen una especial atenció en el jovent.


Ripoll Capital de la Cultura Catalana 2013 | Viu la Setmana de la Ciència amb el Museu Etnogràfic\nActivitats Activitats Destacades Actualitat Arxiu Notícies Ciència Conferències General\nLa setmana del 15 al 24 de novembre, se celebra la 18ena Setmana de la Ciència i el Museu Etnogràfic de Ripoll se suma als actes amb la programació de tres activitats especials.\nEl dissabte 16 de novembre, a les 12 del migdia, l’alcalde de Ripoll i president del Patronat del Museu Etnogràfic de Ripoll, Jordi Munell, presentarà la Setmana de la Ciència a la Sala d’actes Tomàs Raguer del Museu. A continuació, els professors de la Facultat d’Economia i Empresa de la UB, Josep M. Cortés i Francesc Roca, impartiran la conferència: «Un empresari innovador, entre la terra i el cel. La tecnòpolis catalana de Ramon Casanova i Danés».\nPer dissabte 23 de novembre s’han programat un parell d’activitats més. A les 11 del matí, una visita guiada a Comercial de la Forja SA (COMFORSA). El desplaçament es farà en cotxes particulars i cal fer reserva prèvia al Museu Etnogràfic de Ripoll abans del dia 20 de novembre, ja sigui presencialment (Plaça de l’Abat Oliba, s/n), per telèfon (972 70 31 44) o bé per correu electrònic (museuderipoll@museuderipoll.org).\nFinalment, el dissabte 23 de novembre a les 7 de la tarda, a la Sala Tomàs Raguer del Museu Etnogràfic, tindrà lloc la darrera activitat programada especialment amb motiu de la Setmana de la Ciència. El físic, meteoròleg i Home del temps de TV3 i Catalunya Ràdio Enric Agud, dictarà la conferència: «Com el temps afecta la salut. El vent de ponent accentua l’ansietat».


Uns 300 alumnes participen a una jornada esportiva promoguda pel professorat d'educació física - La Veu - Videos\nUns 300 alumnes participen a una jornada esportiva promoguda pel professorat d'educació física\nL'activitat s'ha fet aquest divendres a les pistes d'atletisme. La iniciativa compta amb el suport de l'Ajuntament i el CRP en el marc del Pla Educatiu d'Entorn\n10/06/2022 - Sílvia Alquézar\nLes pistes d’atletisme de la Ferreria han acollit aquest divendres al matí una jornada esportiva adreçada a l’alumnat de 6è de totes les escoles del municipi. L’activitat, que ha aplegat més de 300 infants d’11 i 12 anys, és una iniciativa del professorat d’educació física dels centres educatius, que ha decidit unir esforços i crear un grup de treball per realitzar projectes conjuntament amb l’objectiu de promoure l’educació física i els hàbits saludables. La idea va néixer abans de la pandèmia però, a causa de les mesures anticovid, fins ara no ha estat possible dur a terme la primera acció, que ha comptat amb el suport del Centre de Recursos Pedagògics (CPR) del Departament d’Educació i de les regidories d’Esports i Educació en el marc del Pla Educatiu d’Entorn. El consistori i el CPR han facilitat als participants gorres per protegir-se del sol, aigua i barretes energètiques, a més de proporcionar tot el tema logístic amb la instal·lació de carpes i el material necessari per realitzar l’activitat.\n“La trobada posa el punt final a la feina que hem realitzat durant el curs amb els alumnes a cada escola. L’objectiu és fomentar la interacció social a través de l’esport i enfortir la pràctica esportiva en l’edat escolar”, ha destacat la coordinadora del grup de mestres d’educació física, Cristina Perramon, de l’IE Mas Rampinyo.\nLa jornada ha consistit en diverses proves d’atletisme com curses de velocitat, d’obstacles, llançament de jabalina, de pilota i salts de llargada i d’alçada, entre d’altres. “Hem vingut a fer esport i passar-ho bé”, ha comentat Noa Lara, del Mitja Costa, qui també ha posat en valor el fet de “conèixer altres infants que potser seran els meus companys el curs vinent a primer d’ESO.\nL’activitat també ha tingut una finalitat solidària, ja que cada escola ha gestionat una recollida d’aliments i materials d’higiene que es lliuraran a Càritas Montcada i Creu Roja, dues entitats que treballen amb persones vulnerables. “Estem molt contents perquè d’una banda fem atletisme i, d’altra, ajudem a les famílies que més ho necessiten”, ha indicat Cristian Sánchez, de La Salle.


Catalunya, 8a d'Europa en compromís per a la ciberseguretat | Fulls d'Enginyeria\nPer Redacció, 22 gener, 2021\nEl compromís de Govern i l'aposta per la ciberseguretat situen Catalunya en el vuitè lloc, a nivell europeu, i en el 22è, a nivell mundial, dels 194 països avaluats per la Unió Internacional de les Telecomunicacions (ITU). Així ho recull el Global Cybersecurity Index (GCI) del 2020, elaborat per l'Agència de Ciberseguretat de Catalunya en col·laboració amb PwC, Catalunya se situa per sobre de la mitjana europea (0,774) i malgrat no ser un estat, està només a 5 centèssimes del tres països que encapçalen el rànquing: Estònia, Lituània i França.\nEl GCI avalua 25 indicadors que permeten identificar i comparar el nivell de compromís dels països en matèria de ciberseguretat en base a cinc pilars: les mesures legals, tècniques, organitzatives, de captació i de cooperació. Catalunya ha obtingut la màxima puntuació pel que fa les mesures legals implementades en l’àmbit de la ciberseguretat. En aquest sentit, cal destacar la Llei 15/2017 de creació de l’Agència de Ciberseguretat de Catalunya, com a l'entitat encarregada d'executar i de governar les polítiques públiques de la Generalitat, esdevenint l'organisme que governa la ciberseguretat del sector públic a Catalunya. També posa en valor l’aprovació al 2019 de l’Estratègia de ciberseguretat de Catalunya 2019-2022, en la qual s'estableixen la visió, els objectius estratègics i les línies d'acció dels propers anys.\nLa capacitació es un altre dels indicadors on Catalunya és més forta, gràcies a una aposta per accions i campanyes de conscienciació, formació i educació per a diferents grups i col·lectius, bona part d’elles en el marc del Programa Internet Segura, així com l’àmplia oferta de màsters i postgraus en ciberseguretat.


La millor de tots nosaltres (Artur Mas)\n4 min. President de la Generalitat 2010-2016 14/02/2016 19:44\n651x366 Muriel Casals, en la constitució de la comissió del procés constituent /PERE VIRGILIgili Muriel Casals, en la constitució de la comissió del procés constituent /PERE VIRGILIgili\nEscric sota un impacte emocional molt gran i amb molta tristesa. La Muriel Casals era una dona excepcional. L'hem estimat com a amiga, companya de lluita i de camí, com a mare, com a germana. Ens ha donat a tots força en els moments difícils, esperança en temps d'incertesa, companyia en moments de soledat, joia en els moments d'alegria. No es fàcil posar aquests sentiments per escrit.\nLa vaig conèixer bastant a fons i hi vaig tenir un contacte molt directe. De totes les persones que han participat en aquest gran procés polític català des de posicions de lideratge, la Muriel ha estat la millor de tots nosaltres. En molts sentits. Perquè ha estat una dona intel·ligent, molt ferma, i d'actituds molt nobles. De les virtuts que té la política, que n'hi ha moltes, però també de les seves misèries, que també en té, he de dir que la Muriel acumulava totes les virtuts i cap de les misèries. I això és gairebé excepcional. Gairebé no té semblança amb cap altre de nosaltres, i m'hi incloc. El procés sense a seva figura no s'entendria.\nMereix un gran homenatge com a persona excepcional i fantàstica que era, que ha estat decisiva en aquests darrers anys a Catalunya. S'ha fet estimar, i molt, per part de molta gent, estiguessin d'acord o no amb les seves idees. Una dona d'energia positiva, de concòrdia, i una persona que va saber captar bé l'anhel d'una part majoritària de la societat catalana.\nLa Muriel va ser decisiva en moments decisius, i molt delicats. Quan semblava que tot se n'anava en orris, s'alçava la veu serena i positiva, enèrgica quan calia, ferma, de la Muriel. Sempre va ajudar a desencallar aquells moments difícils. En sóc testimoni directe. Ho he viscut en moltes ocasions en aquests anys, en moments molt delicats i decisius, just abans de la consulta del 9 de novembre de 2014, el 9N; o quan es negociava la formació del que va acabar sent Junts pel Sí. En aquells moments, la Muriel sempre hi era, i sempre hi era per a bé. Les coses que havia de fer les feia amb gran serenitat i discreció. Això feia que la seva veu s'acabés imposant. No tenia arestes, era transparent, però tenia caràcter i la fermesa de les seves conviccions era molt gran. No era una persona amorfa. Entenia que el seu exemple era alliçonador des de molts punts de vista i actuava en conseqüència. Això li donava autoritat. La seva intel·ligència traspuava en els moments decisius, per facilitar acords.\nElla i la Carme Forcadell van representar l'esperit de mobilització de les entitats civils que van vehicular una veu d'una part significativa del poble català. I va saber engrescar a la gent, que reclamaven que els polítics es posessin al costat dels seus anhels. Van ajudar a fer que els actors polítics ens poséssim a l'alçada de la reclamació històrica.\n"El millor homenatge que li podem fer és continuar el camí seguint les seves petjades, que ella va deixar ben marcades per a nosaltres."\nAmb la Muriel vam arribar a tenir una relació molt estreta. La coneixia de feia molts anys, però va ser en aquest últims tres o quatre que vam trenar una relació especial, propera, tant la meva dona, l'Helena, com jo mateix. Tot i que era una persona molt discreta, jo sabia que hi podia comptar amb tot i per tot. Absolutament, sense escletxes, sense fisures, sense renúncies. La Muriel tenia els objectius molt clars. Estava decidida a tirar endavant. Sempre que va caldre, ella era allà, al costat, ajudant, desencallant temes, donant la seva opinió i ajudant a que les coses anessin millor. Amb fermesa, intel·ligència i noblesa.\nCom es va dir de Robert Kennedy, la Muriel no necessita que la idealitzem, o que l'engrandim en la mort més enllà del que va ser en vida: senzillament com una persona bona i decent, que va veure injustícia i va intentar esmenar-la; va veure patiment i va intentar alleujar-lo; va veure domini i va intentar alliberar-lo.\nTrobarem a faltar la Muriel. Especialment quan apareguin entrebancs. Jo la trobaré a faltar molt especialment. La recordaré sempre. Crec que avui, més que un comiat, el que hem de tenir és aquest record viu, permanent. Perquè la Muriel ha deixat moltes petjades en aquest país, i molt bones. El millor homenatge que li podem fer és continuar el camí seguint les seves petjades, que ella va deixar ben marcades per a nosaltres.


Preinscripcions a Piscina 2019-2020 - AFA Nou de Quart\nOferta Activitats Extraescolars 2019-20\nObrim el període de preinscripcions pel 1r trimestre dels Cursets de Natació, que oferim amb conveni amb la piscina Uesports de Salt, pel proper curs 2019-2020, i que començaran el proper mes d’octubre. Podeu fer la inscripció a través del formulari de més avall fins al proper 18 de juliol. El mes de setembre se us confirmarà la plaça.\nDESTINAT A: totes les edats; LLOC: piscina municipal de Salt\nPERIODICITAT: 1 o 2 dies a la setmana\nDURADA: D’octubre de 2019 a juny de 2020, dividit en tres trimestres.\nPREU i HORARIS: veure graella al document enllaçat (són preus especials per famílies sòcies de l’AFA);\nCobrament del rebut: del dia 20 a 25 del mes anterior a l’inici de l’activitat trimestralment.\nQUÈ: tenir autonomia en el medi aquàtic i adquirir beneficis de tipus físic,psíquic i de relació social. És un dels esports més\nQUI: UESPORTS SALTCOM – Es faran grups segons edats i nivells amb un nombre d’alumnes mínim de 6 i màxim de 14. Es lliurarà un informe que valorarà l’aprenentatge de l’infant a final de cada trimestre.\nPer qualsevol dubte o aclariment, podeu enviar un correu a extraescolars@afanoudequart.cat\nINSCRIPCIÓ PISCINA 2019-2020:\nActivitat amb conveni (Totes les edats. Un o dos dies a la setmana. Veure horaris disponibles al document enllaçat més amunt)\nNO necessita bombolleta\nEspecificar l'ordre de preferència, indicar dia i horaris: Exemple: 1-Dilluns de 17.30 a 18.15h. 2-Dimecres de 18.30 a 19.15\nEspecificar l'ordre de preferència, indicar dies i horaris:\nEn/Na , amb DNI , com a mare/pare/tutora/tutor de l'infant mencionat, l'autoritzo a participar a l'activitat en qüestió i em declaro conforme amb el sistema de funcionament i gestió de la mateixa.\nRebreu un correu electrònic a mode informatiu resumint la vostra tria.


Hotel an der Hauptallee Bad Pyrmont Alemanya - Ofertes d'hotels amb els MILLORS DESCOMPTES EN LÍNIA\nDescompte a Hotel an der Hauptallee\nVeure tots els 52 allotjaments a Bad Pyrmont.\nKaiserplatz 1-2, Bad Pyrmont Centre, Bad Pyrmont, Alemanya, 31812 - Molt bona ubicació - Veure al mapa\nBarri Bad Pyrmont Centre Bad Pyrmont Centre\nMés informació sobre Hotel an der Hauptallee\nTant si es tracta d'un viatge de plaer com si és de negocis, Hotel an der Hauptallee és una elecció d'allotjament magnífica quan visiten Bad Pyrmont. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel an der Hauptallee també ofereix moltes instal.lacions per enriquir la seva estada a Bad Pyrmont. L'hotel ofereix servei d'habitacions, restaurant, àrea de fumadors per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara calefacció, escriptori, telèfon, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Hotel an der Hauptallee és la vostra destinació si buscau allotjament de qualitat a Bad Pyrmont.


Àngels Chacón: "Entre tots estem assegurant ... - Govern.cat\nquery_builder 16 juliol 2020 13:39\nÀngels Chacón: "Entre tots estem assegurant el futur el BSC i construint la infraestructura científica i tècnica més important del país"\n· El Govern aportarà 59 MEUR al BSC-CNS al llarg de nou anys en el marc del conveni subscrit amb l’Estat i la UPC per al període 2020-2029\n· L'executiu català aporta 3,5 milions complementaris per finançar íntegrament la construcció de la subestació elèctrica del futur superordinador Marenostrum 5\nLa consellera d’Empresa i Coneixement, Àngels Chacón, ha presentat les línies mestres del nou conveni per al finançament del Barcelona Supercomputing Center (BSC-CNS) per al període 2020-2029, que el Govern de la Generalitat subscriurà amb l’Estat i amb la Universitat Politècnica de Catalunya (UPC). L'acord, que preveu una aportació global per part del Govern català de prop de 59 milions d'euros, ha estat qualificat per Chacón com a "estratègic" tant pel país com per tal d’assegurar la suficiència financera de la gran instal·lació científica: "Posem sobre la taula un conveni de 9 anys que garanteix el futur del BSC-CNS i del projecte del superordinador MareNostrum 5. Entre tots plegats, estem construint la infraestructura cientifico-tècnica més important del país".\nLa consellera ha posat en valor la tasca del BSC-CNS en el marc de l’acord de país del Pacte Nacional per a la Societat del Coneixement (PN@SC), que ha de configurar les futures polítiques públiques per fer de Catalunya un país capdavanter en innovació. "El PN@SC posa sobre el paper una evidència, la posició central del coneixement per al futur del benestar i la prosperitat del nostre país; innovació i la recerca són elements clau i el nou món que es configura necessitarà més que mai de l’aposta pel coneixement com feu dia a dia des del BSC-CNS".\nL'any 2019 la Unió Europea va concedir al BSC-CNS un dels seus projectes més importants i estratègics: ser la seu d'un dels tres superordinadorspre-ex-escala, batejat com a MareNostrum 5. El suport del Govern català al BSC-CNS i aquest important projecte s’ha evidenciat aquesta setmana, ha recordat Chacón, "amb l’acord de modificació pressupostària adoptat per l’Executiu per aportar 3,5 MEUR destinats a la construcció de la nova subestació elèctrica del futur MareNostrum 5". Aquesta aportació complementa la transferència inicial de 6 MEUR contemplada en els pressupostos de la Generalitat de 2020, i serà culminada l’exercici 2021 amb una aportació 2,5 MEUR més. D’aquesta forma, el Govern català assumeix íntegrament el finançament dels 12 MEUR de la subestació elèctrica imprescindible per proveir d’energia de mitja tensió del futur supercomputador, un dels tres superordinadors pre-ex-escala cofinançats per la Comissió Europea. El MareNostrum5 tindrà un rendiment màxim de 200 Pflops (200.000 bilions d'operacions per segon), que multiplicarà por 18 el del nucli de l'actual MareNostrum4 (13,7 Pflops), el superordinador principal actual del centre. Com a patró del BSC-CNS, el Departament d’Empresa i Coneixement forma part del consorci per finançar el MareNostrum5 que suposarà una inversió de 223 milions d’euros.\nLa consellera ha presentat aquestes dades en el marc d’una reunió de treball i una visita aquest matí a les instal·lacions del Barcelona Supercomputing Center (BSC-CNS). Acompanyada pel secretari d’Universitats i Recerca, Francesc Xavier Grau, Chacón ha estat rebuda pel director del centre, Mateo Valero, i pel director associat de la infraestructura científica catalana, Josep Maria Martorell. La trobada ha comptat també amb la participació del rector de la UPC, Francesc Torres.\nAl llarg de la reunió de treball, la consellera d’Empresa i Coneixement ha tingut ocasió d’analitzar les dades d’impacte econòmic i d'activitat de recerca del BSC-CNS. Chacón ha definit el centre com "un agent imprescindible per al progrés de la nostra economia, com es desprèn de l’efecte dinamitzador ens aporta en termes d’atracció de fons competitius per la recerca i de consolidació a totes les escales del sistema de coneixement català". La gran infraestructura científica catalana és líder en el desenvolupament de tecnologia i la seva capacitat d'influència es concreta en l'establiment d'aliances amb companyies multinacionals i amb la incidència en l'atracció de seus internacionals, així com en la promoció de la creació de noves empreses derivades.\nAixí mateix, durant la pandèmia per COVID-19, el BSC-CNS s’ha erigit com un dels principals actius de la recerca a Catalunya impulsant, liderant i participant en investigacions relacionades amb el virus SARS-CoV-2. Per exemple, en l’àmbit de l’epidemiologia i la prevenció, l’investigador Toni Gabaldón (BSC-CNS, IRB) ha fet ús de genòmica comparada de coronavirus animals i humans seqüenciats per ajudar a definir dianes per al desenvolupament de vacunes o tractaments. Per la seva part, l’investigador ICREA Carlos Pérez García-Pando del BSC-CNS ha caracteritzat per mitjà de supercomputació l’impacte del confinament a escala estatal i europea sobre la pol·lució a l’aire. Entre d’altres recerques, sota coordinació de l’investigador BSC-CNS Alfonso Valencia, el projecte Exscalate4CoV de computació d'altes prestacions ha potenciat el disseny intel·ligent de fàrmacs, per tal de reduir el temps necessari per al seu desenvolupament.\nXip de fabricació europea\nUn altre exemple del relleu de la instal·lació científica catalana és l'encàrrec al BSC-CNS per part de la Comissió Europea del projecte de desenvolupament d'un xip de fabricació europea. Es tracta d'una tecnologia estratègica que a mig termini podrà incorporar-se a les futurs generacions de supercomputadors europeus i que serà clau per a la sobirania tecnològica i la competitivitat tecnològica del Vell Continent respecte als Estat Units i la Xina.\nEn el seu paper com a gran infraestructura estratègia, el BSC-CNS també forma part de la candidatura de Barcelona per allotjar la nova seu del Centre Europeu de Previsions Meteorològiques a Mitjà Termini (ECMWF, per les sigles en anglès).\nLa consellera Chacón, amb el secretari d'Universitats, Francesc Xavier Grau i el director del BSC, Mateo Valero 1721\nLa consellera Chacón, acompanyada pel secretari d'Universitats i Recerca, Francesc Xavier Grau; el director associat del BSC, Josep Maria Martorell; el director del BSC, Mateo Valero; el rector de la UPC, Francesc Torres, i Sergi Girona, director d'operacions del BSC 4653


Segon ensurt de la setmana. A les cinc de la matinada, s'ha repetit la història dels bombers. Alarma que sona, sortim al balcó, cinc minuts i arriben els bombers, entren, desconnecten l'alarma i ja podem tornar a dormir. Ja que estava desperta, he aprofitat per fer una foto al paisatge urbà sota la claror de la sortida del sol... Una al·lota d'una de les habitacions d'aquest setè pis m'ha demanat, en anglès, si sabia què havia passat l'altra vegada, li he demanat si m'entenia en alemany i m'ha contestat que poc, llavors he intentat parlar en anglès, s'ha adonat dels meus "eeeehhhh", "uhmmmmm" i m'ha preguntat d'on era. Fantàstic. És espanyola! Llavors ja li he pogut explicar la meva teoria de l'asfalt. Nom Elena i té per companya de pis una txeca. Torn a dormir. I poc temps després la persiana decideix pujar sola. Maleïts automatismes!\nAvui dematí he arribat a Mariahilfer Strasse. Necessit unes sabates per les classes de vals vienès. Ho he trobat fàcilment, però em costa reconèixer els carrers sense neu, amb els jardins ben verds i els arbres carregats de fulles! He visitat dues botigues i a la segona he comprat unes sabates que més o menys em fan el pes, per no haver de seguir cercant. No m'agrada gens anar de compres! He tornat per un altre camí però no he tengut cap problema per trobar la residència. M'agrada passejar per Viena. Hi ha tantes coses a veure que cada vegada que passes per un carrer descobreixes algun detall nou. Imagin que si fa uns quants mesos (o anys) que hi vius ja no passa, però de moment em motiva a sortir.\nHorabaixa tranquil treballant una mica les preposicions. En Jaume i na Mercè m'han proposat anar a fer un cafè. Preposicions / amics, preposicions / amics... sí, guanyau vosaltres! Ja vénc! Hem anat al Cafe der Provinz, que està just devora ca seva i es veu que fan uns crêpes molt bons (això ho sap en Jaume que n'ha menjat un de xocolata i plàtan...). Després, de camí cap a un altre lloc per sopar, hem passat per davant d'una botiga d'accessoris per fer les sabates netes que es veu que van molt bé, o com diríem en mallorquí, collonuts... o no?\nHem sopat molt a prop de la residència, al Berg, un local, segons ha dit en Jaume, per gent que entèn i gent que entèn als que entenen. Ambient molt agradable, cambrers guapos, bon menjar. Sé d'algú a qui també li hagués agradat (si no el coneixes, cita pendent per en tornar a Viena). A més, està al costat -de fet crec que són complement una cosa de l'altra- de la llibreria gay i lesbiana Löwenherz. Anar amb en Jaume i na Mercè sempre és sinònim d'una bona vetllada. Han passat uns quants anys que quasi no ens hem vist, només algunes converses a través de l'ordinador, però sembla que el temps no hagi passat (almenys per mi), podem parlar de mil i un temes diferents i si se'ns acaben en Jaume se'n pot treure mil i un més de la màniga. M'encanta escoltar. I amb ells és fàcil. Merci per fer-me sentir com a casa.\nPublicat per Aiguasalada a 23:19\nEtiquetes de comentaris: Jaume i Mercè, sexualitat, Viena, Wien


Desavinences al govern de Torroella sobre la cessió del camp de futbol de l'Estartit • Ràdio Capital de l'Empordà\nDesavinences al govern de Torroella sobre la cessió del camp de futbol de l’Estartit\nEn les al·legacions conjuntes que han presentat, els grups discrepants consideren que l’autor de l’estudi de viabilitat no és competent per fer-lo i que hi ha dèficits urbanístics.\nEl grup municipal d’Esquerra Republicana, que governa en coalició a l’Ajuntament de Torroella de Montgrí amb Unitat i Progrés Municipal (UPM), ha decidit alinear-se amb els grups a l’oposició de Junts, la CUP, Compromís amb Torroella i l’Estartit (CambTE) i L’Estartit Som Tots (L’EST), al voltant de la cessió del camp de futbol de l’Estartit. En una nota de premsa denuncien possibles irregularitats formals en el concurs públic que vol cristal·litzar amb aquesta adjudicació. L’entitat municipal descentralitzada (EMD) és l’organisme que vol dur a terme la concessió del camp de futbol de l’Estartit a la Unió Esportiva Llagostera, i des d’aquests cinc grups municipals es considera que no és un ens competent per a fer-ho.\nEn les al·legacions conjuntes presentades en aquesta fase del concurs, els grups discrepants consideren que l’autor de l’estudi de viabilitat no és competent per fer-lo i que hi ha dèficits urbanístics. A més, destaquen que no queden clares les condicions d’accés a la instal·lació esportiva. Segons el parè de les formacions polítiques dissidents en aquest tema, es tractaria d’una privatització de l’espai, i ho argumenten explicant que això es pot comprovar en la relació econòmica que s’estableix en el mateix plec de clàusules. Una de les principals reclamacions que fan és la manca d’un reglament del servei públic esportiu aprovat per l’EMD de l’Estartit. Això motiva que no quedin clares les condicions d’accés a la instal·lació esportiva, vulnerant així l’entrada als serveis públics sense cap mena de discriminació, ni econòmica ni d’altre ordre. Si s’acaba atorgant la concessió, serà el gestor qui decidirà qui entra a la instal·lació i en quines condicions ho fa. Això xoca radicalment amb el principi de lliure accés als serveis públics bàsics, com l’esportiu, que els ens locals han de promoure com a competència pròpia.\nLa UE Llagostera, que va aconseguir recentment l’ascens a la Primera Divisió Federació (l’equivalent a la 2ª B), disposa d’un estadi que no compleix els requisits fixats per a la categoria. En aquest context, el camp de futbol de l’Estartit compta des del 2008 amb gespa artificial, i té totes les instal·lacions pròpies d’aquest tipus d’equipaments: vestidors, dutxes, il·luminació del camp, etc. El 2002 es van equipar les grades, que són cobertes i amb seients. En total té capacitat per a unes 300 persones, i compliria amb les condicions que sol·licita la Federació Espanyola de Futbol. Precisament, a Ràdio Capital entrevistàvem diumenge passat l’Alcalde de Torroella Jordi Colomí (que pertany al grup d’UPM), i ens explicava que l’arribada del Llagostera a l’Estartit podria significar un augment de visitants a la vila. També ens parlava dels beneficis que això podria tenir per al futbol base de Torroella i L’Estartit.\nArticle anteriorViatges Capitals – Malta\nArticle següentSalsa Picant: ‘Pepa y agua pa’ la seca To’ el mundo en pastilla’ en la discoteca’


A VOX estaran contents: La UEFA impedeix aquest acte de reconeixement als drets LGTBI - XCatalunya.cat\nA VOX estaran contents: La UEFA impedeix aquest acte de reconeixement als drets LGTBI\nLa UEFA diu que l’Allianz Arena no pot il·luminar-se amb la bandera LGTBI\nAlemanya juga un partit importantíssim contra Hongria, un país que tot i ser de la Unió Europea no respecta els drets fonamentals dels col·lectius LGTBI. D’aquesta manera, l’Allianz Arena de Munich, camp on es juga el partit, volia il·luminar el seu estadi amb llums de la bandera de l’arc de Sant Martí. La UEFA ho ha intentat impedir al·legant que l’Eurocopa no es posiciona políticament ni tampoc pel que fa a religió.\n“La UEFA va rebre ahir la sol·licitud de l’alcalde de Munic, Dieter Reiter, en nom de l’ajuntament, per il·luminar el camp de Munic amb els colors de l’arc de Sant Martí en el proper partit de la fase de grups de la UEFA EURO 2020 entre Alemanya i Hongria”, comença el comunicat. I explica que “en aquesta carta, l’alcalde exposa el raonament d’aquesta petició per ser una decisió política que ha pres el parlament hongarès”.\nAlemanya volia protestar per la decisió d’Hongria, concretament del seu president Viktor Orban que prohibeix la promoció de l’homosexualitat i de la resignació de gènere davant dels menors de 18 anys. Doncs bé, la UEFA s’ha situat al costat d’Hongria i ha impedit aquesta manifestació a favor dels drets d’aquest col·lectiu. És a dir, considera que reivindicar els drets fonamentals és fer “política”. I per contra, considera que impedir-ho (quan el rival es Hongria) no és fer política.\nA Vox estaran contents amb aquesta decisió. El partit ultra present al Congreso de los Diputados compra els postulats d’Obran i de la resta de dirigents ultres hongaresos. El que no haurà agradat tant a Santiago Abascal i companyia és la iniciativa de repartir milers de banderes amb aquests colors entre els aficionats que entraran a l’estadi.\nTags: LGTBI, UEFA\nXavi diu això sobre el retorn de Ricard Pruna\n3 pensamientos sobre “A VOX estaran contents: La UEFA impedeix aquest acte de reconeixement als drets LGTBI”\nRetroenllaç: L'amenaça de VOX amb els indults - XCatalunya.cat\nRetroenllaç: Homofòbia desfermada contra Albert Donaire per part de l'excaporal Alcolea - XCatalunya.cat\nRetroenllaç: Un espanyolista amenaça Eurosport per una bandera LGTBI - XCatalunya.cat


ERC es reivindica com l'única força que pot guanyar el PSC | NacióDigital\nERC es reivindica com l'única força que pot guanyar el PSC\nEls republicans insten Illa a dimitir però "per anar-se'n a casa" per ser "el pitjor ministre de Sanitat de la Unió Europea"\nper Sara González , 26 de gener de 2021 a les 13:00 |\nERC es reivindica com l'únic partit que té capacitat per guanyar el PSC i recorda que, de fet, ja ho va fer en eleccions com les espanyoles del 2019 i les municipals. Malgrat que Junts sosté que la tria és entre Laura Borràs i Salvador Illa, els d'Oriol Junqueras sostenen que, en realitat, la majoria d'enquestes constaten que el frec a frec serà entre socialistes i republicans. De fet, la candidatura de Pere Aragonès ha dissenyat una campanya que tindrà com a principal objectiu entrar en el cos a cos amb el PSC.\n"Només nosaltres els podem plantar cara", ha assegurat aquest dimarts la secretària general adjunta d'ERC i candidata per Lleida, Marta Vilalta. De fet, ha lamentat que Salvador Illa dimiteixi de les seves funcions com a ministre en el pitjor moment de la pandèmia i ha defensat que hauria de dimitir però "per anar-se'n a casa". I és que els republicans el defineixen com el "pitjor ministre de Sanitat" de la Unió Europea.\nLa lectura que fa ERC és que el PSC "més sucursalista del PSOE" dels darrers anys està prioritzant els interessos "partidistes" per davant dels col·lectius en un moment d'urgència sanitària, motiu pel qual s'ha oposat des del principi a endarrerir les eleccions. En tot cas, ERC ha defensat que, un cop el TSJC ha decidit mantenir la data dels comicis i a l'espera de la decisió definitiva, el Govern posarà les mesures necessàries perquè es voti amb garanties per a la salut.\nLa campanya dels republicans té un cost total d'1,9 milions sumant-hi la tramesa de la propaganda electoral, fet que representa un increment del 10% respecte la despesa del 2017. Els eixos centrals del missatge d'Aragonès se centrarà en reivindicar ERC com el partit capaç de "donar respostes" a la triple crisi -sanitària, econòmica i social- i de ser "útils" a la ciutadania al mateix temps que s'impulsa una via "àmplia" per sumar més suports a la República. Això entenen que s'ha de traduir en un Govern que sigui independentista i progressista.\nLa presència de Junqueras a la campanya\nLa pugna amb Junts es planteja, doncs, en termes secundaris, tot i que Vilalta ha advertit que la campanya no es pot fer "només a base de titulars i de vendre fum" i que, per tant, s'ha de parlar amb claredat sobre quin és el projecte tant per superar la crisi com per avançar cap a l'objectiu de la independència. La dirigent ha insistit que un dels grans reptes és superar el 50% de suports i bastir amplis consensos al voltant de qüestions com l'amnistia i l'autodeterminació.\nLa campanya d'ERC combinarà actes presencials -amb aforament limitat i inscripció prèvia i un aforament que oscil·larà entre les 100 i les 150 persones- i actes telemàtics. També es combinaran els espais tancats i amplis amb actes al carrer, especialment els de caps de setmana. La campanya l'arrencaran a Mataró i el míting central serà el 5 de febrer a Barcelona, on el partit espera comptar amb la participació d'Oriol Junqueras, que haurà complert la quarta part de la condemna i, per tant, tindrà dret a permisos de caps de setmana. També tindrà una presència molt activa la secretària general del partit, Marta Rovira.\nAlbiach insta ERC a aclarir si vol pactar amb Junts després de la polèmica per les expressions xenòfobes\nL'adeu d'Illa com a ministre: en plena tercera onada i amb la vacunació entorpida\nJunts aparca el xoc amb ERC i fia la campanya a la polarització amb Illa\nPolítica, guanyar, 14-F, Salvador Illa, campanya, Marta Vilalta, PSC, ERC, campanya electoral, eleccions catalanes 14-F, eleccions\nPer Ineptes el 26 de gener de 2021 a les 16:58\nara ja sou JUNTS PEL NO. quan tiguem al ladilla fent de montilla, tot serà esquintzar-ze els vestits.


Les Festes Majors de Sueca sonen en valencià – RiberaTV\nPer Ribera Televisió el 31 agost, 2016 No Comment\nL’Ajuntament de Sueca programa una extensa oferta de propostes per promocionar la música tradicional i en valencià\nSueca, 31/08/2016. Dos elements d’un marcat caràcter valencià com són la música tradicional i la música de banda, s’uniran el pròxim dijous, 1 de setembre, a les 20:30 h. a la Plaça de l’Ajuntament de Sueca en el tradicional Concert en honor al Crist de l’Hospitalet. Enguany, la Societat Ateneu Musical de Sueca acompanyarà en esta cita al conegut cantaor de Xàtiva, Pep Gimeno “Botifarra”, en l’espectacle Botifarra a banda.\nA “Botifarra” l’acompanyaran també els membres de la seua rondalla, amb qui interpretarà peces inspirades en el patrimoni de la música tradicional valenciana. El cantaor oferirà un espectacle únic a tots els assistents farcit de dites, acudits i cançons, un patrimoni de tots que ha posat de nou en coneixement del públic gràcies a la projecció que el seu treball ha aconseguit en els últims anys.\nPel que fa al concert en honor a la Mare de Déu de Sales, l’altra societat musical local, la Unió Musical de Sueca, acompanyarà a Aitana Ferrer i el grup La Quarantamaula en el concert Cants de la Mediterrània, un espectacle que fusiona un amalgama de tradicions, música d’arrel mediterrània, la poesia i les noves tendències musicals. El tradicional concert tindrà lloc el pròxim dimarts 6 de setembre, a les 22 h., també a la Plaça de l’Ajuntament de Sueca.\nUns dies abans, però, el pròxim dissabte 3 de setembre, arribarà la III edició del festival de música en valencià EspigaRock una de les propostes més potents de la comarca, un festival que guanya en renom i públic any rere any i que enguany portarà com a cap de cartell a la banda de rock espanyola, Reincidentes, coneguda per tot arreu per les seues lletres colpidores, agitadores i crítiques amb la societat actual. A excepció d’ells, la resta del cartell cantarà en valencià. Reincidentes compartirà el cap de cartell amb Els Catarres. El grup pop-folk català ha confirmat la seua presència a l’EspigaRock, una cita que serà amb tota probabilitat, una de les darreres actuacions que realitzaran a casa nostra, després d’anunciar la seua aturada indefinida.\nA Els Catarres se sumen també Atupa, els joves de l’Horta presentaran a Sueca el seu nou disc “Quasi res porta el diari” i els Mai Mai, portaran a l’escenari de l’EspigaRock els seus “Mil Pulmons”, una de les propostes més originals del rock valencià més indie. El grup de Cullera, els Gramoxones Ska Band, s’encarregaran d’obrir la vetllada i els dj’s de moda als festivals més alternatius, Escala i Corda dj Set, seran els encarregats de cloure la tercera edició del festival que tindrà lloc al recinte fester (zona d’aparcament del C. C. Sueca Parc CV-515) serà d’entrada lliure i gratuïta.\nLa festa començarà, no obstant, per la vesprada. A les 18:00 h. la Plaça de l’Ajuntament de Sueca acollirà també el concert en acústic de Xavi Sarrià i Feliu Ventura, Llibres. Batalles. Cançons., un espectacle íntim i emotiu que va més enllà d’un concert. A les 20h. un correbars conduirà la gent fins al recinte fester on tindrà lloc el festival.\nLes Festes Majors de Sueca sonen en valencià added by Ribera Televisió on 31 agost, 2016


Quan tot acabi recordarem el daltabaix que hem viscut, però per davant de tot recordarem el que vàrem fer tots plegats per sortir endavant — Escola Superior d’Enginyeries Industrial, Aeroespacial i Audiovisual de Terrassa. ESEIAAT — UPC. Universitat Politècnica de Catalunya\nQuan tot acabi recordarem el daltabaix que hem viscut, però per davant de tot recordarem el que vàrem fer tots plegats per sortir endavant\nEntrevista amb el director de la UPC-ESEIAAT Xavier Roca, per al diari digital MonTerrassa\nNo només estic satisfet sinó que estic realment orgullós de com ha reaccionat la comunitat universitària de l’ESEIAAT. Crec que cap institució, empresa o persona estava preparada per afrontar una situació com la que estem vivint. Tanmateix, tant els que treballem a l’Escola com els estudiants, estem donant el millor de nosaltres mateixos per sortir-nos. Quan tot acabi recordarem les dificultats, el daltabaix que vàrem viure, però per davant de tot recordarem el que vàrem fer tots plegats per vèncer i sortir endavant, el que som capaços de fer quan les dificultats extremes ens posen a prova. Tant és així que no només el COVID19 no ens ha aturat sinó que la comunitat universitària de la UPC a Terrassa ha estat capaç d'invertir recursos i esforços en ajudar a altres institucions i persones amb projectes tecnològic i solidaris\nA nivell acadèmic, com ha afectat la no presencialitat a les classes? (avaluacions, pràctiques...)\nL’afectació ha estat total. El dia 16 de març es va tancar la universitat. Des de llavors, tota l’activitat docent s’ha realitzat via telemàtica. Tant el professorat com l’estudiantat han realitzat un gran esforç d’adaptació. Els professors i professores han hagut de redissenyar les seves assignatures i adaptar-les a un format telemàtic, amb la feina afegida que això comporta. Igualment, l’estudiantat, al que agraeixo la seva maduresa i comprensió, ha hagut d’adaptar-se a aquest nou format. En aquest sentit, l’ESEIAAT ha estat molt proactiva. Hem creat el canal web TAAIESE, un mirall virtual de l’Escola al que tant el professorat com l’estudiantat poden trobar eines i vídeos tutorials per poder generar el material docent virtual, impartir i assistir a classe, i realitzar avaluacions.\nLa repercussió personal i institucional és màxima, com és lògic. Tots estem realment afectats, sobre tot pel patiment humà i per les conseqüències econòmiques que generaran més partiment. Però des del punt de vista institucional tenim la responsabilitat de romandre sencers, ferms i practicar un optimisme actiu. Som universitat pública i ens devem a la societat i als ciutadans. Som claus tant per resistir com per ajudar a sortir de l’atzucac.\nEls actes més importants previstos en aquesta època de l’any giraven al voltant de la campanya de promoció dels estudis. Fer visible el que fem a l’Escola per l’estudiantat de segon de batxillerat amb inquietuds tecnològiques. Hem hagut de redissenyar en clau telemàtica la majoria d’activitats, si bé alguna s’ha hagut d’anul·lar. En aquest sentit m’agradaria assenyalar que l’ESEIAAT ha estat pionera a Catalunya en organitzar i celebrar Jornades de Portes Obertes a distància, i a més amb molt d’èxit. Hem pogut explicar a centenars de futurs estudiants què som, que fem i com ho fem gràcies a la tecnologia i a l’esforç de la nostra gent. La valoració dels participants ha estat molt positiva i de la nostra experiència n’han après d’altres escoles. Ara estem treballant en organitzar activitats virtuals per posar en contacte empreses i estudiants, que cada curs fèiem presencialment i que enguany farem telemàticament. Us informarem puntualment.\nCreu que malgrat la situació actual se'n pot treure alguna cosa en positiu?\nSóc dels que penso que sovint aprenem més de les dificultats que no pas en temps de calma. Aquesta situació és molt dolorosa, genera moltes incerteses, ens ha fet perdre éssers estimats i ja està generant pobresa. Tanmateix, i des del punt de vista universitari i de l'experiència tal i com jo l’estic vivint, hem de posar en valor, en primer lloc, l'esforç i el sentit de la responsabilitat de la comunitat universitària. Després la intel·ligència que hem demostrat per reconvertir-nos i reinventar els processos d'ensenyament-aprenentatge i, finalment, però no menys important, la constatació de la importància per a una societat d’apostar per la ciència, la tecnologia, la investigació, la formació i la sanitat pública.\nPla de desconfinament. Quina serà la decisió des de la UPC de cara al final de curs. Quines mesures s'estan adoptant a nivell de seguretat i higiene per si es reprèn el curs? I a nivell acadèmic, com s'està plantejant?\nEl consell de direcció i la gerència de la nostra universitat estan ultimant el nostre pla de desescalada i desconfinament que, lògicament, ha de ser coherent amb les decisions del Govern de la Generalitat i de l’Estat. Tant bon punt s’aprovi aquest pla de desescalada de la UPC, us informarem.\nL’estudiantat de la UPC disposa d’un servei d’assessorament psicològic per afavorir l'adaptació al món universitari, tenir cura de l'estabilitat personal, augmentar el rendiment acadèmic i , ajudar-li a entendre, pensar i canviar davant de noves realitats. Ara, davant aquesta situació aquest servei ha ampliat els dies d'atenció i ha modificat el canal de comunicació, que evidentment passa a ser no presencial, per videoconferència.\nCom està vivint el confinament com a persona i com a director de la universitat\nInicialment amb molta preocupació, evidentment, perquè la incertesa era enorme. Ningú sabia a què ens enfrontàvem i el pes de la responsabilitat és molt alt. Som una Escola molt gran. Per les nostres dimensions, som l'escola d’enginyeria més important de Catalunya. Les persones que formen el meu equip de direcció (del que estic molt orgullós, perquè ha tingut una actitud excel·lent i exemplar) havíem de prendre decisions molt importants per reorganitzar la vida universitària a l’ESEIAAT, decisions que afectaven a més de 5000 persones. En aquest sentit, el Consell de Direcció de la UPC sempre ha estat al nostre costat i entre tots hem pogut fer front d’una manera més que satisfactòria a la situació. De manera que de la preocupació inicial vàrem passar immediatament a l’acció i, ara, la sensació és de satisfacció relativa. Tenim una part de la feina feta però hem d’acabar de rematar-la. Encara falten decisions importants per poder organitzar el curs vinent i complir amb la màxima eficiència i efectivitat la missió que ens ha encomanat la societat.


SENYORA DE… | el Blog de l'Associació de Dones Pal·las Atena\nLa Montserrat dona l’últim retoc als vidres, els quals brillen nets i transparents. Ara col·loca les cortines acabades de sortir de la rentadora i haurà acabat la feina d’aquest matí. Sempre te la casa com una patena. A l’armariet de la cuina guarda els seus grans amics: el neteja vidres, el neteja marbres, el neteja mobles, el “multi usos” de torn, el lleixiu per la roba blanca, el lleixiu per la roba delicada i de color…. La Montse col·lecciona netejadors amb una fe cega en els resultats d’aquests productes.\nTot al seu lloc i ben ordenat. Els coixins, situats estratègicament al sofà, l’estora, ocupant el requadre entre les dos butaques i la tauleta de centre. Damunt de tots els mobles, tapetes de punt de coixí, fent de base a gerros de ceràmica, estatuetes de porcellana i fotografies emmarcades.\nMUNNE – “gairebé un suflé”\nAl forn, una cuixa de cabrit es rosteix a poc a poc, i a la nevera, dos talls de pinya, curosament farcida amb trossets de pernil, gambetes i nous. Avui compleix 20 anys de casada, de ser la senyora de Vilalta. Quan arribi el seu marit, ho celebraran tots dos. Aquest cap de setmana, ell ha estat per assumptes de feina, a Tarragona. Calcula que pels voltants de les dues, ja serà a casa. La Montserrat, a primera hora del matí, ha passat per la perruqueria i s’ha decolorat els cabells amb un to caoba que l’afavoreix. Ara, fa una ullada al forn, tot perfecte, i se’n va cap a la cambra de bany a maquillar-se una mica. Després es posarà el vestit negre de punt, les sabates de taló alt i ja estarà preparada per a rebre’l. Que poc a poc es mouen les busques del rellotge de paret, pensa, tot donant la darrera pinzellada de rímel a les pestanyes.\nDarrerament, ha notat certa fredor en les seves relacions. Ell sovint és fora de casa i quan hi és, sempre es tanca al despatx repassant documents i plànols. I al llit… es comporta quasi com un desconegut. Ella dona la culpa a l’estrès, a que estan passant per uns moments difícils…. Diuen que en el matrimoni hi han varies crisis a superar i ara és el moment ideal per a solucionar aquets problemes. Avui farà els possibles per a reconquistar-lo i fer-se’l seu de nou. Recuperar la il·lusió dels primers anys….\nTruquen a la porta. Un missatger li deixa un sobre al seu nom. El remitent és d’un bufet d’advocats. Les mans li remolen lleugerament. – No, no cal espantar-se abans d’hora. Quan arribi l’Albert, l’obriré – i el deixa damunt el moble del rebedor. Ara s’ha d’ocupar del cabrit i se’n va cap a la cuina.\nAutopista A2 a l’altura del Vendrell\nL’Audi resta aturat en la llarga cua de vehicles. Un greu accident de trànsit ha tallat l’autopista i no deixen circular en direcció a Barcelona. L’Albert s’afluixa la corbata nerviosament. Ja hauria d’estar prop del peatge de Martorell, ha sortir en prou marge de temps per arribar a casa, abans de les 2. Agafa el mòbil i marca el número del pis. Està comunicant…. amb qui estarà parlant aquesta dona?. Si li entreguen el sobre dels advocats abans que jo arribi, pot ser terrible… Posa la radio i les notícies repeteixen el que va succeir ahir i també parlen de l’accident entre un autocar de jubilats i una camioneta. Prova de nou i encara comunica….\nÀtic 1ª carrer Mallorca\nLa Montse para la taula amb les tovalles blanques de fil. Treu la vaixella bona i col·loca els plats al seu lloc. Les copes de vi i cava de la cristalleria, i els coberts de plata. Al centre, un gerro amb dues roses, acaben de donar el toc. S’ho mira i somriu complaguda.\n“Encara recordo la primera vegada que vaig convidar als meus sogres, al nostre piset del Poblenou. Em vaig fer un bon embolic en la col·locació dels coberts, no sabia l’ordre i ho vaig fer tot al contrari de les normes, el ganivet a l’esquerra i la forquilla a la dreta. La mare del meu marit, amb un gest subtilment irònic, va posar les eines al seu lloc corresponent. Sortosament, el menjar em va sortir molt bo – sempre m’he considerat una bona cuinera – i es va veure obligada a elogiar el dinar. Però mentre jo estava a la cuina, preparant el café, no vaig poder evitar d’escoltar les paraules de la meva sogra: – noi, tindràs feina a refinar aquesta xicota. Hauries d’estar més per ella i educar-la socialment. Si com esperem, prosperes en el teu estudi d’arquitecte, ella haurà d’ajudar-te. – Vaig esmenar-me, ja ho crec que si, a partir de les hores, tot ho vaig consultar amb el meu marit i vaig aprendre a moure’m i actuar correctament al seu món dels negocis. Bé, el temps ho arregla tot. I parlant del temps, espero que l’Albert no trigui ja en arribar.”\nAutopista A2 a l’altura de Sant Sadurní d’Anoia\nI segueix comunicant !!!. La caravana de cotxes ha avançat lentament, però encara hi ha retencions. L’Albert està frisós per arribar a casa i parlar amb la Montserrat. Sap que li farà mal, molt de mal, però és inevitable. Des de fa un any du una doble vida. A Tarragona, conviu amb la Rut i a Barcelona, amb la seva muller. Ell no volia que res d’això passés, el que va començar, com una broma, durant un sopar de col·legues a la ciutat de Tarraco, en les successives anades i encontres, va esdevenir una relació més profunda. La comparació entre les dues dones, li fa mal, perquè no tenen res de comú. Moralment, es troba amb l’obligació de jugar net i prendre una decisió.\n“Recordo la Montse als seus 18 anys quan la vaig conèixer, a casa dels seus oncles, de Poblenou. Provenia d’una família de pagès, prop de Tremp, amb sis germans darrera seu. Ella va demanar venir a viure a Barcelona, a estudiar per veterinària. Els seus pares van posar el crit al cel, no podien permetre’s la forta despesa de la carrera, ni tampoc els hi feia cap gràcia que visqués sola, a la gran ciutat. Però durant les vacances d’estiu, la germana de la seva mare, casada amb un barceloní, li va oferir pagar els seus estudis i dur-la a casa seva fins que acabés els estudis, a canvi que els ajudés a les feines domèstiques, doncs ells, regentaven una parada de peix, al Mercat del barri. Quan ja duia mig any a Barcelona, vam coincidir tots dos, en una revetlla de Sant Joan, en un terrat a casa d’uns amics de tots dos. Em va encisar la seva innocència i la seva bellesa tan natural i autèntica. Jo, un cop finalitzada la meva carrera universitària, vaig entrar a treballar, com ajudant, d’un reconegut arquitecte, amic de la família. La Montserrat va ser per a mi, el primer gran amor de la meva vida, i contrariant a voluntat dels pares, ens varem casar al cap de dos anys. Ella, en un principi, va intentar continuar els seus estudis, però mal aconsellada per mi, ho va deixar. Jo començava a prosperar i contínuament tenia reunions de negocis. La Montserrat sempre m’acompanyava. Ens tenien com una parella inseparable. He d’admetre, que em va ajudar molt. Al principi de casats, vaig haver d’ensenyar-li un munt de coses. Era un xic desordenada i eixelebrada i jo, que tinc un rígid sentit de l’ordre, hagué d’educar-la i renyar-la més d’un cop, a fi de que sempre, respectes això tan fàcil i obvi, com l’ordre natural de les coses al seu lloc, a fi de poder trobar-les desprès, quan fessin falta. Li va costar temps i llàgrimes, però se’n va sortir molt bé. Tant, que a còpia dels anys, se m’ha fet carregosa. El seu sentit de pulcritud ha esdevingut excessiu i obsessiu – Albert, treu-te les sabates i posa’t les sabatilles que acabo d’encerar el parquet…. Albert, no m’embrutis el sofà que he rentat les fundes aquest matí…. Albert, muda’t els pantalons que els portes arrugats…. I la seva superficialitat en les converses, en el tracte diari…. al seu costat, s’ha imposat la monotonia i l’avorriment. Jo he canviat molt en aquests vint anys, ella no ho ha fet, vet aquí el drama”.\nÀtic carrer Mallorca\nLa Montserrat prepara l’aperitiu a la tauleta del centre. Olives farcides, cloïsses, musclos en escabetx, anxoves…. Ja són més de les dues i comença a neguitejar-se. El rellotge ara si que corre despresa i ell no arriba. No sap per què es comença a replantejar coses de la seva vida de casada. La seva covardia l’havia dut a acceptar sempre la voluntat dels altres, amagant decepcions i acceptant situacions incòmodes. Tot, per ser l’esposa ideal.\n“Darrerament i per passar el temps, a les llargues absències del meu marit, sovint he baixat a la perruqueria de la Tere, a la cantonada de casa i l’he ajudat, rentant caps, posant el tint a les clientes i de mica en mica he anat aprenent l’ofici. Allí m’hi trobo bé, xerro, treballo i les hores se’m passen volant. La Tere m’ha ofert participar en el negoci, voldria agafar la botiga del costat que està per llogar i ampliar la perruqueria. Tota sola no ho pot fer, perquè li falta capital. Aquesta idea m’agrada, però tinc por d’exposar-se-la a l’Albert. Ja en vaig tenir prou amb l’esbronc que vaig rebre fa uns mesos, quan la meva sogra em va descobrir, al passar per davant del local, traient els rulos del cap d’una clienta. Què feia jo, treballant en una perruqueria?. Es que no tenia prou amb el que guanyava l’Albert?. Als seus ulls, la meva posició social, feia impossible que em rebaixés d’aquella manera, que era inadmissible, que oblidés que m’havia convertit en la dona d’un prestigiós arquitecte. Va començar a humiliar-me i la ràbia em rossegava per dins. I més tard, fou el propi Albert el qui em va negar la possibilitat de que continués treballant a la perruqueria .I vaig continuar tancada a la meva gàbia d’or”,\nLa Montse es mossega els llavis i amb el mocador, s’eixuga una indiscreta llàgrima que pot malmetre el seu maquillatge. De sobte, descobreix que el telèfon està mal penjat, al treure aquest mati la pols, l’haurà tocat. Al precís moment que el col·loca bé, sona…. riiiing….\n– Montse, acabo de passar ara mateix pel peatge de Martorell. Hi ha hagut un accident a l’autopista i he estat més de tres hores per creuar-la. Aviat estaré a casa.\n– Ja passava ànsia. Avui t’he preparat un plat especial per a celebrar el nostre aniversari.\n– Aniversari? – l’Albert es voldria fondre, se n’havia oblidat totalment. – Escolta, Montse, has rebut un sobre?\n– Si, ve a nom meu, però encara no l’he obert.\n– Doncs….mira, espera’t a que arribi, d’acord?. Apa, fins ara.\nJa no se’n recordava d’aquell sobre. L’Albert estava nerviós, potser es devia al cansament, però alguna cosa més el neguitejava, n’estava segura. Sense voler-ho, es troba amb el sobre a les mans, té una mala premonició i tota ella tremola en un calfred que li arriba fins a l’os del moll. Decideix obrir-lo. Són els documents pel divorci. Divorci! No ho entén, no vol ni pot entendre-ho. Es mira una i altra vegada els papers que li cremen a les mans, i els deixa caure a terra, sobre l’estora. Comença a donar voltes per la casa, va d’una habitació a l’altra, obrint i tancant portes, fins que a la cuina, es posa a desordenar-la. Treu les coses dels calaixos i dels armaris i ho apila a terra i a sobre la tauleta. La ràbia, la impotència, el dolor amarg de la derrota…..sensacions que l’obliguen a actuar com una histèrica. De totes les estances del pis, la cuina ha estat sempre el seu santuari particular, el laboratori dels plats culinaris, el lloc on acumula els màgics productes de neteja que fan brillar vidres i mobles. Obre l’armariet de les potingues netejadores i les col·loca linealment davant seu. En aquest moment, les odia profundament, pel temps perdut, per la inutilitat dels seus gestos, pel que representa d’anul·lació de la seva persona. Tremola, plora i riu i acaba per abocar tots els líquids a l’aigüera, alhora que deixa rajar l’aigua de l’aixeta.\nPassats aquests moments de follia, entra a la cambra de bany i es renta la cara, deixant-la ben neta de maquillatge. Una estranya buidor dona pas a l’antiga ràbia. Es mira al mirall i es fa pena. Cal prendre una decisió una vegada i per totes. De cap manera vol ser la part feble, la víctima d’aquesta injusta situació, haurà d’aprendre a viure per si sola i començar a actuar com una adulta independent i forta.\nS’encamina vers l’ordinador i per a desfogar-se, escriu una llarga carta, ressenyant tots els greuges rebuts durant els vint anys de casada. I per finalitzar, apunta que per deixar de ser la “senyora de Vilalta,” li cal percebre el total que li permeti associar-se amb la seva amiga, Teresa Folch i ampliar la perruqueria. Això li permetrà subsistir sense cap més ajut. En quan al pis, que com tot, està a nom de l’Albert Vilalta, se’l pot confitar, ja cercarà un apartament, petit i modern, on viure tranquil·lament, la resta dels seus dies. I en tot cas, si que acceptaria de bon grat, una quantitat que la compensés de les hores perdudes en la seva neteja, manteniment i conservació, així com part de la roba de casa, llençols, tovalles, tovalloles, etz….que l’ajudessin a muntar el nou aixovar del piset.\nImprimeix la carta, i la signa a continuació. Tot seguit, es treu el vestit negre i es posa els pantalons texans i una brusa. Canvia les sabates de tacó per altres més còmodes, Desa els documents dins el sobre i escriu més amunt del seu nom, el següent: “Papers a signar, si s’accepten les condicions estipulades a la meva carta”.\nLa Montserrat agafa la seva bossa amb les quatre coses imprescindibles per a passar la nit, i surt de casa. La Tere de segur l’acollirà mentre durin els tràmits del divorci. No vol en un dia com el d’avui, encarar-se amb l’Albert, l’home que ha estat el centre de la seva vida, durant aquells vint anys. Demà ja parlarien de tot….avui no se’n hi veia capaç. Volia defugir els atacs d’histerisme, els retrets, la cruel realitat. No, no, per Déu, avui no….!!!\nJust quan surt de l’escala, veu com l’Audi gris de l’Albert, aparca a l’altra cantonada. Apressa el pas fins a la perruqueria, de cap de les maneres, el vol veure.\nA l’àtic, tot resta igual. La taula parada, l’aperitiu preparat damunt la tauleta, el xai al forn…. A la cuina, l’aixeta segueix rajant, intentant fer desaparèixer, aquell garbuix de líquids que borbollegen al terra de la pica, ajuntant mil aromes diferents que mica a mica es van fent quasi irrespirables.\nEl santuari ha esdevingut camp de batalla en una guerra tot just començada.


La Covid-19 fomenta el comerç online alhora que augmenten els ciberatacs\nActualment, no només la feina, sinó també l'entreteniment ocupa bona part de les nostres hores\nper Jesús Ruiz 01/06/2021 14:50h\nLa Covid-19 fomenta el comerç online alhora que augmenten els ciberatacs | https://unsplash.com/\nMoltes empreses han pogut fer front la pandèmia gràcies a la digitalització dels negocis, una opció que promet estabilitat i més clients, però també que comporta grans responsabilitats. Especialment, atès el creixement del 40% dels ciberatacs a escala global l'any 2020.\nTecnologia al servei de tot i tots\nDes de temps immemorials, la tecnologia ha bastit l'existència de l'ésser humà amb un inesgotable ventall de possibilitats per facilitar-ne el dia a dia. Tant que, si revisem el significat exacte del terme, la tecnologia és la ciència aplicada a la resolució de problemes específics.\nA banda d'evidenciar l'enginy de la nostra espècie —malgrat les idees catastròfiques que hi han marcat grans punts d'inflexió —, les nostres aportacions van des de l'invent de la roda fins a l'era de la transformació digital. En aquest darrer punt, brodant una galàxia de possibilitats que moltes empreses han decidit abordar.\nVinculada al món empresarial, la tecnologia ha permès augmentar la rendibilitat i la producció de molts negocis, alhora que ha suposat, en casos determinats, la creació d'un nou estadi de referència on la competència es converteix en un atent mirall.\nTant és així, que la digitalització ha creat un augment del nivell d'interacció entre client i proveïdor, alhora que ha diversificat els tràmits de compra amb opcions com els pagaments anònims per internet. Tot i que sempre sota certs requisits que no només tenen a veure amb l'ergonomia i la fidelització del client, sinó també en relació amb la seguretat requerida per posicionar-se a la xarxa.\nCreixen en un 125% els ciberatacs a Europa durant la pandèmia\nMoltes empreses han apostat per digitalitzar els seus serveis durant la pandèmia de la Covid-19, en una intel·ligent estratègia multisectorial clarament esperable.\nMentre les restriccions imposades per assegurar la reducció dels contagis limitaven l'activitat de pràcticament tots els sectors, alguns negocis han pogut assaborir l'estabilitat i fins i tot l'èxit —o almenys, la continuïtat— gràcies a la xarxa.\nAixí, petites botigues han resistit al virus ampliant la seva capacitat a l'esfera virtual, constatant alhora un canvi en els hàbits dels consumidors que han situat la compra online com una cariàtide que sosté equitativament la disponibilitat i l'assequibilitat.\nDe totes maneres, traslladar una empresa a Internet no és una tasca fàcil.\nDeixant de banda alguns dels requisits, com ara la redefinició de la imatge corporativa o un canvi en l'argot per a dirigir-se als ara clients virtuals, accions com els pagaments per Internet necessiten un bon blindatge contra les amenaces cibernètiques.\nActualment, molts hackers s'han aprofitat de l'aventura digital de les empreses ennuegades per la pandèmia per inserir múltiples virus i malwares als seus sistemes. I és que, segons diversos estudis que van estimar-ne un augment del 40% durant la pandèmia, assenyalen també un increment del 125% en els ciberatacs a Europa l'any 2020.\nAcció – reacció: del ransomware a les VPN\nMalgrat que sovint podem eliminar un virus restablint la configuració de fàbrica de l'ordinador i esborrant-ne tot el contingut, les bases de dades de les empreses tenen informació privilegiada que és perillosa de perdre.\nEs tracta d'una gran quantitat d'informació —que podríem incloure a l'univers de l'anomenat Big Data— relacionada tant amb les dades personals dels clients com amb les de la mateixa empresa.\nUn dels virus més freqüents durant el darrer període, per exemple, és el ransomware, que consisteix en un segrest de les dades a canvi d'una recompensa que, potser sí o potser no, les desblocarà.\nA més de disposar d'un antivirus potent i oblidar-nos de les descàrregues gratuïtes, una bona recomanació és la d'emprar una xarxa VPN.\nCom el seu nom indica, aquesta xarxa privada virtual encripta el trànsit de dades reenviant-les a un servidor remot a elecció de l'usuari a fi que cap amenaça pugui desxifrar-les.\nParal·lelament, el servidor de recepció falsifica l'adreça IP i en concedeix una de nova amb l'objectiu de mantenir l'anonimat total. Per tant, es tracta d'un instrument adient perquè tot pagament efectuat al nostre negoci a la xarxa sigui el més segur possible.\nEl futur del comerç online\nTot i que la Covid-19 presenta ja senyals de remissió —o, si més no, de control—, el creixement del comerç online tot just acaba de començar.\nActualment, no només la feina, sinó també l'entreteniment ocupa bona part de les nostres hores. Les compres de tota mena s'han convertit en un tràmit no gens pràctic que qualsevol prefereix evitar mitjançant la utilització de la xarxa.\nÉs a dir, si la tecnologia segueix en clau d'aquesta innovació transversal, el futur de moltes de les nostres activitats s'ha establert definitivament a Internet. Tant si es tracta d'un tràmit bancari, com si cal comprar queviures.\nTant és així que moltes empreses disposen al seu web alguns articles impossibles de trobar a la botiga física i que, tot fomentant l'ús de la xarxa, inclouen incentius com ara petits descomptes o targetes regal.\nEn part, es tracta d'una opció fantàstica per evitar cues, però també una moneda de dues cares on el negoci ha d'estendre un bon mur de seguretat com aquells que ofereixen els antivirus i els recursos d'una VPN.\nZara té la faldilla que causarà furor aquest estiu: còmoda, original i en tendència\nLes millors cremes solars del 2021 segons l'OCU


Torra no demanarà l'acta als diputats suspesos i veu "indecent" la decisió\nPublicat 11/7/2018 14:26:46CET\n"Tornem a veure un altre cop com la separació de poders a Espanya és un mite" assegura\nEl president de la Generalitat, Quim Torra, ha assegurat que no demanarà l'acta als sis diputats suspesos de càrrec públic pel jutge del Tribunal Suprem Pablo Llarena, i ha considerat que aquesta decisió, que ha qualificat d'indecent, "ataca directament la sobirania del Parlament".\nHo ha dit aquest dimecres en una roda de premsa des d'Edimburg (Escòcia) al costat de l'exconsellera Clara Ponsatí i el seu advocat, Aamer Anwar, després d'haver-se reunit amb ella.\n"Tornem a veure un altre cop com la separació de poders a Espanya és un mite" i la lluita de Catalunya no és contra el Govern espanyol sinó contra el conjunt de poders estatals, ha dit el president català sobre la decisió de Llarena.\nNo parlarà amb Sturgeon sobre la situació judicial de Ponsatí perquè ha subratllat que la justícia escocesa és independent i Sturgeon no intervindrà en el cas: "Som a Escòcia, no a Espanya".\nHa reconegut que per a Catalunya és "molt difícil" canviar el posicionament que tenen sobre el procés sobiranista alguns països europeus, però sí poden adreçar-se directament als ciutadans del continent apel·lant als drets humans, ha dit.\n"HI HA FRANQUISME ALS CARRERS"\n"L'independentisme català ha fet que Europa pari la seva atenció en el que està passant a Espanya i s'adoni que a Espanya encara hi ha franquisme als carrers, hi ha revoltes feixistes i una regressió democràtica", ha alertat Torra, per qui Espanya ha de decidir si vol ser Escòcia o Turquia.\nPonsatí ha agraït a Torra el suport que suposa haver-la visitada i ha dit que en aquest procés judicial els seus drets humans "no és que estiguin amenaçats, és que estan destruïts".\nA més, el president català ha defensat l'exconsellera de les crítiques rebudes per les seves declaracions sobre que el Govern anava de farol amb la independència: "Donem la benvinguda a aquestes crítiques perquè ens ajuden molt a trobar el camí correcte".\n"Quan expressa les seves opinions ens fa pensar a tots i que reconeguem que hi ha coses que hem fet bé i d'altres en les quals és necessari avançar", ha apuntat.


TAC12 TV - Notícies 12. 11/11/2019\nNotícies 12. 11/11/2019\nDimarts, 12 Novembre 2019 10:52\nLa repetició electoral confirma l'embolic, en un escenari encara més fragmentat. A la demarcació de Tarragona, Esquerra Republicana, tot i perdre vots, revalida els seus resultats històrics amb dos diputats i tres senadors, mentre que el PSC també cau en vots, però aconsegueix el segon diputat, en detriment de Ciutadans, que és el gran perdedor de la nit. A la circumscripció perd 30.000 vots i el diputat tarragoní, una desfeta que s'explica pel creixement de l'extrema dreta. Tot i això, a Tarragona VOX i PP queden fora del repartiment d'escons.\nI tancat el període electoral, alguns Ajuntaments del Camp de Tarragona tornen a penjar la pancarta per la llibertat dels presos polítics que van retirar ara fa un mes per ordre de la Junta Electoral. Aquest matí, el govern tarragoní ha reposat la pancarta a la façana del palau municipal.\nSalou tanca la temporada turística millorant el balanç històric del 2017. Augmenten les pernoctacions i creix el mercat espanyol. La Costa Daurada també s'obre pas en nous públics amb la mirada posada ara en projectes com el Hard Rock i l'objectiu de desestacionalitzar l'activitat del sector.\nAvui dia de Sant Martí, dia gran a Altafulla. Els Castellers d'Altafulla han protagonitzat un dels actes més tradicionals de la Festa Major, pujant les escales del carrer del Forn fins a la plaça de l’Església. Després, el Sant ha sortit en processó pels carrers de la Vila Closa. Amb aquests actes, la festa encara el tram final de celebracions, que culminaran el pròxim diumenge.\nEl Nàstic continua en zona de descens a la Tercera Divisió després de caure contra el fins ara cuer, el Badalona, per 2 a 1. Tot i la derrota, el Consell d'Administració manté la confiança en Xavi Bartolo de cara al desplaçament de diumenge al camp del Sabadell.\nMés en aquesta secció: « Notícies 12. 08/11/2019 Notícies 12. 12/11/2019 »


Esquadra Capità Aragonesos 2009: 01/01/09 - 01/02/09\nEsquadra Capità Aragonesos 2009\nHistòria dels amics de l'esquadra especial 2009. Filà Aragonesos. Moros i Cristians. Alcoi\nL'enigma de les tres dagues\nLogotip de l'esquadra del capità. Aragonesos 2009\nSIGNUM - Marxa Esquadra\nsi tens fotos, vídeos o material interessant sobre l'esquadra del capità dels Aragonesos envia-nos-la per a que el publiquem en el Bloc\n¿Vols rebre un correu quan es publiquen novetats en el Bloc ?. Clica en la icona\nPrograma "Amagatalls de la festa" de Radio Alcoy Cadena Ser\nDijous, 12 de març de 2009.\nEntrevista a alguns dels esquadrers del Capità dels Aragonesos 2009.\nEscoltar - 1ª Part\nEscoltar - 2ª Part\nEnllaça amb la nostra filà\nBloc del Capità i els seus Cavallers\nAndrés Sànchez: Esquadrer!!!\nFeliç Any 2009: Any d'Esquadra\nEnllaça amb la nostra Filà, la ciutat d'Alcoi i les Festes de Moros i Cristians\nFilà Aragonesos. La nostra Filà.\nBloc dels Cavallers del Capità 2009\nSobre Alcoi. Informació imprescindible. Wikipèdia\nInformació sobre les Festes d'Alcoi des del web de l'ajuntament\nSobre Sant Jordi. Wikipèdia\nLa cavalcada dels Reis Mags. L'altra gran festa d'Alcoi\nBetlem del Tirisiti. Una joia única. Teatre de Tiltelles\nAssociació de Sant Jordi. Alcoi\nMuseu Alcoià de la Festa.\nFer turisme en Alcoi\nCaballeros del Capitán 2009\nEls Cavallers del Capità dels Aragonesos tenen un Bloc molt semblant al nostre amb les seues activitats: fotos, vídeos i música.\nSi vols visitar-lo clica en :\nVisca el Capità 2009 !!!\nVisca els Aragonesos !!!\nPublicat per Natxo a 13:35 0 comentaris\nEste xic madur i tan formal ha passat a formar part de l'esquadra i a partir d'ara és esquadrer de ple dret.\nLa seua vocació festera és tardana però les seues ganes immenses. Diuen que era guapo de jove, ara només és interessant però molt bon xicot.\nLa seua aportació estètica a l'esquadra és un tant dubtosa però en la varietat està el gust.\nPer suposat que este missatge està escrit en to amistós i de broma!!!\nEnhorabona Andrés ! Esquadrer! Amic!\nPublicat per Natxo a 19:08 3 comentaris\nAmics i amigues, passades les festes de Nadal qué són sobretot molt familiars i emotives estem vivint l'últim hivern que dona pas a la nostra primavera. La primavera del 2009, la de la nostra esquadra, la del capità dels Aragonesos i la que recordarem sempre. És l'hora de disfrutar definitivament, d'estar junts, de celebrar junts, d'explicar-nos totes aquelles coses que ens il·lusionen, que ens fan sentir-nos bé i que ajudaran a que l'èxit de l'esquadra no siga només estètic sinò també emotiu, inoblidable per aquells companys amb els que vas compartit aquell 2009, temps de joia, joventut, idees, brindis i noblesa.\nCada dia del 2009 ha de ser potent per sommiar primer, per recordar desprès.\nÀnim i Deus Vult amics!!!\nAquestos dies de Nadal i Reis, hem estat amb els nostres èssers estimats, hem viatjat, hem participat de les festes nadalenques d'Alcoi i moltes més coses. Cadascú recordarà aquestos Nadals per una anècdota sentimental, un momentet "ploronet", un regal alegre o un somriure emocionant d'un fill, un germà o un amic. Però segur que hi ha una idea que tots els esquadrers vam tindre a les 12 h. del dia 31 de desembre: " Feliç Any 2009, l'any de la meua esquadra!" i un penasament, més o menys volàtil, ha anat a parar cap a cada un dels companys.\nServisquen com a exemple Nadalenc les fotos de l'Estrela de la Cavalcada del 2009 guiada pel nostre estimat Cap Batedor: Ramón Cuadros i la felicitat de Joani i Nereida en la neu Alpina de l'estació d'esquí francesa "Morzine-Avoriaz" als peus del Mont -Blanc.\nPublicat per Natxo a 20:43 0 comentaris


Arxius de Lehendakari | Minoria Absoluta\nBuscando a Agirre a EITB 2 el 6 d’octubre\nPosted on 5.10.2016 by Carlos Aguilar\nEl dijous 6 d’octubre a les 22.15 hores Euskal Telebista 2 emet el documental Buscando a Agirre. El documental ha estat dirigit per Francesc Escribano i s’emmarca dins del projecte audiovisual d’EiTB per a recordar la figura i valors del lehendakari José Antonio Agirre, que va presidir el primer Govern Basc fa 80 anys. Buscando a Agirre és una coproducció de Minoria Absoluta i New Digital Media Euskadi.\nL’element principal del documental és la presència de l’actor Daniel Grao, que després de rebre la proposta d’interpretar al Lehendakari Agirre, comença una recerca sobre el personatge. El documental acompanya a Grao en el seu viatge a través de la geografia personal i sentimental del Lehendakari, amb l’objectiu d’elaborar un retrat humà de l’històric dirigent basc i poder-lo interpretar.\nAquest és el punt de partida del projecte, una proposta innovadora que reinventa la biografia documental, introduint elements de ficció. Acompanyen a Grao en el seu viatge diversos experts que han estudiat a fons la figura del Lehendakari, i també, les persones que el van conèixer de ben a prop. En paral·lel a aquest recorregut l’actor interpreta al personatge en els moments claus de la seva trajectòria i a partir de les paraules reals que el Lehendakari va pronunciar.\nBuscando a Agirre es va poder veure, en primícia, al Festival de cinema de San Sebastián, a l’estrena, a part dels membres de l’equip hi va assistir el lehendakari Urkullu així com altres representants de la vida política i social d’Euskadi.\nPosted in Documentals, NotíciesTagged Agirre, Daniel Brao, Euskadi, Francesc Escribano, Lehendakari\nBuscando a Agirre, a la gala ETB de San Sebastián\nEl 20 de setembre se celebra al teatre Victoria Eugenia la Gala del Cinema basc/Gala ETB, allà s’estrena el documental de ETB Buscando a Agirre. El documental ha estat dirigit per Francesc Escribano i s’emmarca dins del projecte audiovisual d’EiTB per a recordar la figura i valors del lehendakari José Antonio Agirre, que va presidir el primer Govern Basc fa 80 anys. Buscando a Agirre és una coproducció de Minoria Absoluta i New Digital Media Euskadi.\nPosted in Documentals, NotíciesTagged Buscando a Agirre, Daniel Grao, EiTB, Festival, Francesc Escribano, Lehendakari, San Sebastián


Qualitat – Anzo Consultoria\nAnzo Consultoria Twitter\nEns avalen, en matèria de Qualitat, les nombroses implantacions i auditories realitzades de Sistemes de Gestió i altres referencials específics, així com projectes relacionats amb la gestió dels processos, l’orientació al client per obtenir la seva satisfacció i altres principis fonamentals de la Qualitat.\nISO 9001: Sistema de Gestió de Qualitat basat en l’orientació al client i en la gestió de processos de l’organització com a activitat decisiva per al seu funcionament eficaç, dotant-la d’un sistema d’autoavaluació enfocat a la millora contínua.\nISO 22000: Sistema de Gestió de la Seguretat Alimentària que conté requisits per a desenvolupar un Sistema APPCC d’acord amb els principis enunciats en el Codex Alimentarius, requisits per bones pràctiques de fabricació i requisits de gestió similars als d’ISO 9001.\nISO 17025: norma de qualitat internacional que estableix els requisits que han de complir els laboratoris d’assaig i calibratge amb la finalitat de demostrar que són tècnicament competents i que són capaços de produir resultats tècnicament vàlids.\nISO 13485: Sistema de Gestió destinat al disseny i desenvolupament, producció, instal·lació i servei de productes sanitaris i prestació de serveis relacionats, complint de manera coherent amb els requisits del client i els requisits reglamentaris aplicables als productes sanitaris i als serveis relacionats.\nUNE 179002: referencial específic de qualitat per a empreses de transport sanitari que assegura un correcte control dels recursos materials, una adequada formació del personal i una eficaç prestació del servei.\nUNE 66176: norma de qualitat orientada a assolir i augmentar la satisfacció del client proporcionant informació per entendre en quin grau els requisits identificats per als productes i serveis contribueixen a aquesta satisfacció.\nUNE 172402: requisits tècnics de seguretat i de prestació del servei que ha de complir una escola infantil, i sigui pública o privada, per garantir un servei de qualitat en el sector i la confiança dels seus clients.


El comitè de Comforsa denuncia la direcció per «intimidar» i «coaccionar» treballadors | NacióRipollès\nEl comitè de Comforsa denuncia la direcció per «intimidar» i «coaccionar» treballadors\nEls sindicats asseguren que s'estan enviant cartes “intimidatòries” acusant d'absentisme laboral | El comitè porta el cas a Inspecció de Treball i no descarta denunciar-ho judicialment\nper Redacció , 23 de juliol de 2014 a les 07:50 |\nAquesta informació es va publicar originalment el 23 de juliol de 2014 i, per tant, la informació que hi apareix fa referència a la data especificada.\nEduard Jaklitsch i Xavier Rodríguez, director i president del comitè de Comforsa. Foto: Arnau Urgell\nLa pau social a Comforsa ha durat poc més de tres mesos. Unes llargues negociacions van desembocar a l'abril amb la signatura del conveni col·lectiu. Tanmateix, el comitè acaba de dur la direcció a Inspecció de Treball per l'enviament de cartes “intimidatòries i coaccionants” acusant els treballadors d'absentisme laboral.\nL'absentisme és un dels elements que va protagonitzar les negociacions del conveni col·lectiu. Es va acordar un pla per reduir-ne l'afectació –se situa entre el 7 i el 8%- consistent en millorar les condicions de treball així com crear una comissió de seguiment. Tanmateix, l'enviament de cartes ha fet que el comitè hagi denunciat el cas a Inspecció de Treball i no descarta fer-ho en segona instància a nivell judicial.\nLes cartes, que el comitè titlla d'“intimidatòries i coaccionants” s'han enviat a diversos treballadors. Fonts del comitè expliquen que es barregen elements com l'absentisme pròpiament dit amb els permisos retribuïts i les baixes de més de 21 dies. “A més donen a entendre que no els agrada massa que s'agafin permisos per paternitat”, expliquen.\nEls representants dels treballadors han instat la direcció per tal que es deixin d'enviar aquest tipus de cartes i es creï la comissió de seguiment de l'absentisme acordada en el nou conveni. La resposta, segons el comitè, va ser que les missives no eren una amenaça sinó purament informatives però que “si no hi havia reacció per part dels treballadors afectats després de l'estiu l’empresa actuaria en conseqüència”.\nLes seccions sindicals de Comforsa asseguren que han decidit portar el cas a Inspecció de Treball pel fet que en produir-se el conflicte just abans de vacances “no hi ha pràcticament marge de maniobra”. A més, adverteixen que si a partir del setembre “la direcció fa efectives les seves amenaces” es convocarà una assemblea per acordar mobilitzacions entre les quals no es descarten vagues o aturades puntuals de la producció.\nEconomia, Inspecció de Treball, comitè d'empresa, Comforsa\nPer Anònim el 31 de juliol de 2014 a les 12:45\nAra resultarà que els problemes de l'empresa els han produït les malalties, els accident i les maternitats dels treballadors. Lamentable la mentalitat esclavista dels "amos" i encara més lamentable la dels treballadors que ho soporten, ho justifiquen i critiquen els sindicalistes que defensen els drets i la dignitat dels treballadors.\nPer Anònim el 24 de juliol de 2014 a les 15:03\nAbsentisme del 7 al 8 per cent? I encara es senten ofesos perqué s'els hi diu que és massa? Doncs a veure com veurien de baixar el sou un 7 o 8 per cent. Total per aquesta minucia!!! Tal com están les coses toca menys comèdia i menys "sindicalisme" de drets però no d'obligacions.\ncomite de conforsa\nPer Anònim el 24 de juliol de 2014 a les 01:57\nmes treballar i meyns tonteries, que a campdevanol i a molta gent amb 200000 euros al banc gracies a conforsa- I SENSE COBRAR SOUS MILLONARIS.\nPer ex treballador el 23 de juliol de 2014 a les 14:44\nAmb bona voluntat i diàleg constructiu per amdues parts es poden assolir acords que resolguin els problemes i per tant esdevinguin positius per tots. Cal cedir una mica per cada banda i trobar-se a "mig camí". Penso que tant l'empresa com el comité tenen gent molt bona i amb capacitat de lideratge per trobar solucions imaginatives i de consens que acabaran amb millores per a l'empresa, els treballadors i per a la nostra comarca. Això és el que desitgem els ripollesos de bé.


CaixaBank cau un 3,5% els primers sis dies de cotització\nT.G. Barcelona. 09/07/2011 00:00\nEn els seus sis primers dies de cotització, CaixaBank ja ha tingut temps de tastar el correctiu que han experimentat els bancs a la borsa. En concret, les accions de la transformada Criteria han caigut un 3,5% des de divendres. El resultat hauria estat millor sense tenir present la sessió d'ahir, en la qual va patir la segona caiguda més important de l'índex Íbex després de Banc Sabadell (vegeu el quadre annex).\nFonts financeres consultades van destacar que el valor ha perdut l'efecte hòlding que conservava Criteria, i que ja s'havia descomptat des del gener. Això vol dir que les accions cotitzaven a un preu més baix, penalitzades perquè era només una societat tenidora d'accions d'altres empreses, algunes ja cotitzades. Amb la transformació en CaixaBank, aquest efecte ha desaparegut, però han emergit dues lloses que abans no hi eren: l'elevada exposició al mercat espanyol i l'elevat pes de les hipoteques en el seu negoci, segons van manifestar els mateixos portaveus.\nCaixaBank concentra gran part de la seva activitat a Espanya, a diferència dels dos grans bancs espanyols: Santander i BBVA. D'altra banda, l'entitat que presideix Isidre Fainé ha incorporat el negoci financer de La Caixa, que amb Criteria no hi era. Servihabitat, l'empresa que aglutina els actius immobiliaris, n'ha quedat fora, però l'activitat hipotecària, amb els seus riscos i provisions, es manté a dins de CaixaBank, i això implica que rep la penalització dels inversors. Amb tot, les mateixes fonts van concloure que les pròximes sortides de Bankia i Banca Cívica encara rebran càstigs més forts.\nD'altra banda, La Caixa no perd la seva voluntat social. MicroBank, l'entitat del grup dedicada a microcrèdits es va presentar ahir en una jornada celebrada a París, prèvia a la reunió del G-20. El president de l'entitat, José Francisco de Conrado, va destacar en el seu parlament la tasca que s'ha fet des del 2007, dirigida a emprenedors i petits empresaris amb risc d'exclusió del sistema financer tradicional, amb préstecs de fins a 25.000 euros.\nA la jornada hi va assistir la directora del Fons Monetari Internacional (FMI), Christine Lagarde; el director general de la Federació Nacional de Caixes d'Estalvis Franceses, Chris de Noose, i el vicepresident del Banc Europeu d'Inversions (BEI), Plutarchos Sakellaris.


Una estació a cost de font de colors\nLa polèmica ha envoltat una obra que els experts consideren massa simple\nActualitzada 03/10/2016 a les 06:48\nTeòricament, abans d’acabar l’any, Andorra estrenarà la nova estació d’autobusos nacional. En plena disputa entre el Col·legi d’Arquitectes i el Govern perquè els primers no estan d’acord amb el projecte, els mateixos professionals van programar una conferència d’un expert en estacions d’autobusos. I entre els assistents, el ministre d’Ordenament Territorial, Jordi Torres Falcó.\nVa passar el que havia de passar. Els arquitectes estan molestos perquè amb sort rebran resposta al recurs que van presentar contra el projecte el dia abans de la inauguració. Ja l’haurien d’haver rebut, però l’executiu, per no entrar a la polèmica, ha preferit qüestionar el tràmit pel qual els arquitectes han hagut de presentar un nou recurs. I amb la mala maror i amb un expert mostrant imatges d’estacions com la de Madrid i parlant de la importància de la participació ciutadana, no van faltar retrets –amb bones formes– contra l’obra.\nJo, si hagués estat Torres Falcó, m’hauria volgut fondre. I més encara quan, pràcticament segur perquè li faltava background, l’expert va suggerir fer un heliport a prop de la nova estació –per facilitar connexions– o, mig en broma mig seriosament, va comparar el parc aquàtic a Andorra amb una estació d’esquí a Dubai.\nTorres Falcó va cometre l’error –des del meu punt de vista– d’entrar al debat. I a vegades, val més callar. És cert que en una cosa tenia raó: costarà a les arques públiques un milió i escaig, una desena part del que hauria d’haver costat a l’inici. Però, és l’estació que es mereix un país –que viu del turisme– i on –a hores d’ara– només es pot arribar per terra?\nEls que diuen saber es queixen del fred que passaran els usuaris. Torres Falcó, però, insisteix en el fet que uns vidres protegiran. No deixa de ser estrany que costi el mateix que la porta d’entrada per a bona part dels visitants que el recinte multifuncional –que encara no se sap ben bé què acollirà– o la font de colors que ha de servir per revitalitzar Meritxell. I esperem a veure el cost, si es fa, del circuit de ràfting.\nPotser per la porta d’accés i de sortida del país no calia retallar tant. O potser sí i l’estació d’1,3 milions és un encert. El temps dirà si el turista, després de baixar pel Valira, observar la font a Meritxell i veure un espectacle al recinte polivalent s’emporta, o no, de record un constipat del Principat.


Raül Blanco: "No es pot descartar cap projecte per reindustrialitzar Nissan"\nRaül Blanco: “No es pot descartar cap projecte per reindustrialitzar Nissan”\nInici > Raül Blanco: “No es pot descartar cap projecte per reindustrialitzar Nissan”\nPost published:29 desembre, 2020\nRaül Blanco és un dels membres de la comissió de treball per reindustrialitzar Nissan | LA TRIBUNA DE AUTOMOCIÓN\nEn una entrevista per La Tribuna de Automoción, el secretari general d’Indústria i de la Pime, Raül Blanco, s’ha mostrat optimista amb el procés de reindustrialització de Nissan Barcelona. Així doncs, Blanco espera que d’aquí a l’1 de gener de 2022 s’arribi a un acord amb una nova empresa perquè ocupi aquests terrenys. Raül Blanco, que forma part de l’equip que treballa per gestionar aquest procés, ha assegurat que “estem oberts a tota mena de projectes”. En aquest sentit, el polític català ha recordat que està en joc la feina de 2.525 persones.\nDurant la seva entrevista, Blanco també ha parlat sobre la reforma de l’Impost de Matriculació. Segons indica, “les posicions del Govern i del sector són properes”. Tanmateix, el cert és que durant les darreres setmanes l’automoció espanyola ha criticat en nombroses ocasions la pujada d’aquesta taxa. En l’opinió de Blanco, però, els canvis relatius a aquest impost permetran avançar cap a una automoció més sostenible i l’actualització del parc automobilístic.\nRaül Blanco es mostra esperançat amb la reindustrialització de Nissan Barcelona\nRaül Blanco veu motius per estar esperançat amb la reindustrialització de les fàbriques de Nissan. En la seva opinió, es tracta “d’uns terrenys molt especials”. A més, considera que les administracions públiques compten amb “molts elements per ajudar i acompanyar” en aquest procés de reindustrialització. Per això, el secretari general d’Indústria creu que l’1 de gener de 2020 ja existirà un acord per l’ús d’aquestes plantes.\nL’optimisme mostrat per Blanco és quelcom molt significatiu pel que respecta al futur de Nissan. Cal recordar que el polític català és un dels membres de la comissió que treballa per la reindustrialització de Nissan Barcelona. Aquest grup de treball va celebrar la seva primera reunió a finals d’octubre. En aquests dos mesos, ja han rebut diverses propostes orientades a reconvertir les instal·lacions de Nissan i mantenir l’ocupació i l’economia de la zona. En aquest sentit, Raül Blanco ha assegurat que “estem completament oberts a tota mena de projectes”. El secretari d’Indústria també ha matisat que “no estem en condicions de descartar-ne cap, sempre que siguin de l’àmbit industrial i que permetin mantenir l’ocupació”.\n“Esperem rebre projectes que generin prou ocupació per substituir Nissan”\nMantenir l’ocupació, doncs, serà una de les màximes prioritats en aquest procés de reindustrialització de Nissan Barcelona. Cal recordar que hi depenen 2.525 llocs de feina repartits entre les tres plantes de Zona Franca, Montcada i Sant Andreu. Raül Blanco, doncs, es mostra convençut que arribaran propostes. “Fins i tot esperem poder prioritzar-los per triar projectes que generin prou ocupació per a substituir Nissan”, assegura. Tanmateix, ha recordat que “els calendaris no són fàcils, ja que la maduració dels projectes industrials no és quelcom immediat ni ràpid”. Malgrat això, el secretari d’Indústria creu que “d’aquí que tanqui Nissan, hem de trobar una solució”.\nD’altra banda Raül Blanco s’ha referit a la reforma fiscal del sector de l’automoció, que tindrà l’Impost de Matriculació com a gran protagonista. L’increment d’aquesta taxa ha estat quelcom molt polèmic, que ha generat crítiques entre les empreses de l’automoció espanyola. Tot i això, Blanco preveu una profunda reforma fiscal de l’automoció “durant el 2021”. El català considera que “les posicions del Govern i del sector són properes”. Amb aquesta reforma, el secretari d’Indústria espera impulsar la mobilitat sostenible i l’actualització del parc automobilístic.


Marcial Antonio López Quílez - Viquipèdia, l'enciclopèdia lliure\n30 de juny de 1788\n30 d'abril de 1857(1857-04-30) (als 68 anys)\n8 de gener de 1836 – 30 d'abril de 1857\n1836 – 30 d'abril de 1857\nManuel Cañete →\nFill del farmacèutic Pedro López i de Zenona Quílez, va cursar els primers estudis al col·legi de l'Escola Pia de Daroca; després va passar a Saragossa i posteriorment a la Universitat d'Alcalá de Henares, on va acabar els estudis de Dret. En 1816 era advocat del Col·legi de Madrid, va obtenir l'acta de diputat a Corts Espanyoles per Aragó en les Corts constituents de 1820; va ser primer secretari fins a la seva dissolució en 1823. Per motius polítics es va exiliar a França.\nDes de 1824 a 1831 sembla que resideix a Villanueva de Jiloca, segons consta en el llibre de registre de l'Arxiu Parroquial, ja que existeixen suficients dades per pensar que alternava la seva estada a València.\nSembla que va tornar a l'activitat pública cap a 1833; aquest any era nomenat secretari de la reina regent Maria Cristina de Borbó, vídua de Ferran VII. En 1838 va obtenir el títol de baró de Lajoyosa per compra al marquès de Bégida. De 1845 a 1849 va ser director de la Reial Acadèmia de la Història, en la que va ingressar el 1836; i de 1844 a 1857, any en què va morir, fou tresorer de la Reial Acadèmia de la Llengua. També va ser secretari de la de Belles arts. Va morir el 30 d'abril de 1857.\n↑ «Académicos Numerarios - Relación de Medallas: 32». Real Academia de la Historia.\nMañas Ballestín, Fabián (2003): "Algunas personalidades de la comarca", en La Comarca del Campo de Daroca, Zaragoza, Gobierno de Aragón, p. 247-288 Text complet\nMarcial Antonio López Quílez a la xilocapedia, editat sota llicència creative commons\n1836-1857 Succeït per:\n1836 - 1857 Succeït per:\nObtingut de «https://ca.wikipedia.org/w/index.php?title=Marcial_Antonio_López_Quílez&oldid=21105527»\nDarrera modificació: 10 maig 2019 a les 17:28


El cap dels Mossos durant el 155 diu que Trapero no va donar suport a Puigdemont durant la Junta de Seguretat el 28-S La República\nEl cap dels Mossos durant el 155 diu que Trapero no va donar suport a Puigdemont durant la Junta de Seguretat el 28-S\nAssegura que durant el 155 es va decidir no substituir els comandaments dels Mossos, excepte Trapero, perquè “confiaven” en la seva feina\nPla mitjà del secretari general tècnic del Ministeri de l'Interior, Juan Antonio Puigserver, durant la seva declaració com a testimoni a l'Audiència Nacional, el 10-3-20 (horitzontal).\nEl màxim responsable de la Conselleria d’Interior durant l’aplicació del 155, Juan Antonio Puigserver, ha assegurat aquest dimarts que en la reunió extraordinària de la Junta de Seguretat de Catalunya del 28 de setembre del 2017 el major dels Mossos, Josep Lluís Trapero, no va fer cap comentari ni gest que donés suport a les manifestacions de l’aleshores president de la Generalitat, Carles Puigdemont, a favor del referèndum. A més, ha dit que durant el 155 es va decidir no substituir els comandaments dels Mossos, excepte Trapero, perquè “confiaven” en la seva feina, sobretot per part de les unitats d’ordre públic.\nEn l’última sessió de testimonis del judici, Puigserver ha explicat que en aquella reunió al Palau de Pedralbes, només Puigdemont va verbalitzar el suport explícit al referèndum, i ningú més de la delegació catalana va donar-li suport. En concret, Trapero no va fer cap gest ni declaració d’aprovació i va explicar que els Mossos actuarien seguint els principis de proporcionalitat i que l’ús de la força seria moderat en cas que hi hagués persones vulnerables als col·legis.\nPuigserver també ha explicat que a partir de l’aplicació del 155 ell va assumir les competències del conseller d’Interior, delegades pel ministre Ignacio Zoido, i les funcions de secretari general i de director general de la Policia, excepte les funcions operatives, que es van delegar en el nou cap dels Mossos, el comissari Ferran López. De fet, ha dit que el Ministeri confiava en els comandaments policials catalans, excepte Trapero, i per això no els van substituir per comandaments de Policia Nacional ni Guàrdia Civil.\nAixò ha servit a la defensa de Cèsar Puig poder confirmar que les funcions de l’exsecretari general d’Interior no eren equivalents a les del secretari d’estat de Seguretat, com pretén la fiscalia, i això feia que no tingués cap tipus de jerarquia o superioritat en la cadena de comandament sobre els Mossos d’Esquadra. Així, ha dit que el secretari general de la Conselleria d’Interior tindria les mateixes funcions que un subsecretari d’estat o un secretari general tècnic del Ministeri, i que es basaven en la gestió del pressupost i els recursos humans. Puigserver també ha explicat que Puig li va facilitar molt el traspàs de poders després del 155.\nPuig i Soler no van interferir en els Mossos\nAbans de Puigserver han declarat tres exalts càrrecs de la Conselleria d’Interior, l’exsubdirectora general de Recursos Humans dels Mossos, Maite Català, l’exsubdirector general d’administració i serveis dels Mossos, Frederic Ferrer, i un alt funcionari del departament quan el 2011 es va remodelar l’estructura, Xavier Gibert.\nTots tres han explicat que Cèsar Puig no tenia competències operatives sobre els Mossos d’Esquadra, sinó només pel que fa al pressupost i els recursos humans i materials. En el mateix sentit, han explicat que l’exdirector general de la Policia Pere Soler va confirmar totes les peticions de personal i horaris que els Mossos li van fer a partir del 20 de setembre.\nDesprés dels testimonis s’han pogut veure diversos vídeos aportats per les parts. La fiscalia ha aportat diversos vídeos on es veu suposada connivència dels Mossos amb els votants de l’1-O. La fiscalia ha aportat un vídeo editat per l’entitat ultradretana Dolça Catalunya on es compara l’actuació de la policia catalana amb la Guàrdia Civil. En aquest i altres vídeos es veuen els antiavalots estatals actuant amb força mentre els mossos eren aplaudits i aclamats, conversaven amb els votants i marxaven sense intentar forçar l’entrada.\nEn un vídeo l’ARRO intentava empènyer la multitud, però finalment desisteix i marxa. En un altre, els antiavalots dels Mossos també es retiren després d’intentar apartar la gent quan un comandament de seguretat ciutadana els ho ordena.\nEl ministeri públic també ha aportat alguns àudios d’emissora dels Mossos on se sent com es demanava a les patrulles que informessin de la presència massiva de vehicles de Policia Nacional o Guàrdia Civil, i com algunes patrulles ho feien.\nLa defensa de Trapero ha mostrat fragments del documental ’20-S’ sobre aquella jornada a Economia on es veu la concentració multitudinària, la feina dels Mossos i el paper de Jordi Sànchez.\nAmb la sessió d’aquest dimarts s’han acabat tots els testimonis previstos en el judici i també s’han reproduït tots els vídeos i àudios que han demanat les parts. Per aquest dimecres i dijous no es preveu sessió. El proper dilluns, dia 16, està prevista una breu sessió on les parts elevaran a definitives les seves conclusions provisionals o les modificaran, cosa que en el cas de la fiscalia és probable, ja que ha estat el ministeri fiscal el que va sol·licitar uns dies per poder-les presentar. La resta de la setmana següent no hi haurà sessions, i servirà per preparar els informes finals, que es presentaran a partir del dilluns 23.